ΓΡΑΠΤΗ ΕΡΩΤΗΣΗ E-3156/01

υποβολή: Charles Tannock (PPE-DE) προς την Επιτροπή

(14 Νοεμβρίου 2001)

Θέμα: Κατάσχεσηποτιθεμένων λαθραίων ειδών από τα Τελωνεία της Αυτής Μεγαλειότητος σε σημεία εισόδου του Ηνωμένου Βασιλείου

Αντιτίθεται η Επιτροπή στην κατάσχεση μεγάλων ποσοτήτων οινοπνευματωδών και τσιγάρων από τα Τελωνεία της Αυτής Μεγαλειότητος σε σημεία εισόδου στο Ηνωμένο Βασίλειο, ειδών που κατάσχονται από ιδιώτες για τους οποίουςπάρχουνπόνοιες ότι τα εισάγουν όχι για προσωπική τους κατανάλωση αλλά για να τα πωλήσουν σε άλλους, και δη ως εκ του ότι η ως άνω κατάσχεση παραβιάζει την μέχρι αποδείξεως του εναντίουπόθεση περί αθωότητας· Εάν ναι, θα είχε αντιρρήσεις εάν αντ' αυτού σημείωναν τα Τελωνεία της Αυτής Μεγαλειότητος τις μποτίλιες, τα πακέτα ή τα καφάσια πουποπτεύεται ότι προορίζονται προς πώληση με ορατά ή αόρατα σημάδια, τα οποία θα μπορούσαν να χρησιμεύσουν ως βάση για επακόλουθη δικαστική δίωξη·

Πιστεύει η Επιτροπή επίσης ότι θα βοηθούσε εάν ο Υπουργός Οικονομικών του Ηνωμένου Βασιλείου προέβαινε σε μείωση του επιπέδου των ειδικών φόρων καταναλώσεως που επιβαρύνουν τα συγκεκριμένα είδη ώστε να πλησιάσει τα επίπεδα που ισχύουν στην ηπειρωτική Ευρώπη, τούτο για να μειώσει το κίνητρο για να εισάγουν ιδιώτες ή συμμορίες μεγάλες ποσότητες ειδών στο Ηνωμένο Βασίλειο αποβλέποντας στην παράνομη πώλησή τους·

Απάντηση του κ. Bolkestein Εξ ονόματος της Επιτροπής

(21 Δεκεμβρίου 2001)

Σύμφωνα με την οδηγία του Συμβουλίου 92/12/ΕΟΚ της 25ης Φεβρουαρίου 1992 σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων πουπόκεινται σε ειδικούς φόρους κατανάλωσης(1), τα κράτη μέλη καλούνται να προβούν σε διάκριση μεταξύ των προϊόντων πουπόκεινται σε ειδικό φόρο (π.χ. προϊόντα καπνού) όταν τα εν λόγω προϊόντα, τα οποία έχουν τεθεί στην αγορά για κατανάλωση σε ένα κράτος μέλος, βρίσκονται στην κατοχή ιδιωτών σε άλλο κράτος μέλος. Εάν τα προϊόντα βρίσκονται στην κατοχή ιδιωτών, τότε οι ειδικοί φόροι κατανάλωσης οφείλονται στο κράτος μέλος στο οποίο αγοράζονται τα προϊόντα. Εάν, όμως, τα· προϊόντα έχουν αποκτηθεί για εμπορικούς σκοπούς, τότε οι ειδικοί φόροι κατανάλωσης οφείλονται στο δεύτερο κράτος μέλος. Για να γίνει αυτή η σύγκριση μεταξύ προϊόντων που έχουν αποκτηθεί για ιδιωτικούς ή εμπορικούς σκοπούς, τα κράτη μέλη πρέπει να ακολουθήσουν τις ενδείξεις που αναφέρονται στο άρθρο 9 παράγραφος της οδηγίας 92/12/ΕΟΚ. Σε περίπτωση παραβίασης των κανόνων περί ειδικών φόρων, τα κράτη μέλη επιτρέπεται να χρησιμοποιήσουν τις κυρώσεις που θεωρούν κατάλληλες,πό τον όρο ότι οι κυρώσεις παραμένουν απαραίτητες και αναλογικές.

Όπως γνωρίζει ασφαλώς το Αξιότιμο Μέλος του Κοινοβουλίου, η Επιτροπή αποφάσισε πρόσφατα να αρχίσει διαδικασίες κατά του Ηνωμένου Βασιλείου σύμφωνα με το άρθρο 226 (πρώην άρθρο 169) της Συνθήκης της ΕΕ. Η Επιτροπή εξέδωσε επιστολή επίσημης ανακοίνωσης σχετικά με την εφαρμογή των παραπάνω πτυχών των εναρμονισμένων κανόνων για τους ειδικούς φόρους κατανάλωσης και την αναλογικότητα ορισμένων κυρώσεων που εφαρμόζει το Ηνωμένο Βασίλειο, και αναμένει επί του παρόντος την απάντηση του Ηνωμένου Βασιλείου στην επιστολή του.

Όσον αφορά τις μεθόδους για τη σήμανση ειδικών προϊόντων κατανάλωσης που ανέφερε το Αξιότιμο Μέλος του Κοινοβουλίου, η Επιτροπή θεωρεί ότι αυτά τα μέτρα δεν καλύπτονται ρητά από τους εναρμονισμένους κανόνες της οδηγίας 92/12/ΕΟΚ. Τα κράτη μέλη είναι, κατ' αρχήν, ελεύθερα να προσδιορίσουν ποιες μέθοδοι είναι καταλληλότερες για την εφαρμογή των οδηγιών. Θα πρέπει ωστόσο να τονιστεί ότι δεν έχουν το δικαίωμα να εφαρμόζουν μέτρα που συνεπάγονται διατυπώσεις που σχετίζονται με τη διάβαση των συνόρων μεταξύ κρατών μελών.

Όσον αφορά τους ειδικούς φόρους κατανάλωσης, η Επιτροπή εξακολουθεί ναποστηρίζει ότι, πιο μακροπρόθεσμα, η σύγκλιση των δασμών θα είχε θετική επίδραση στην ομαλή λειτουργία της Εσωτερικής Αγοράς. Εντούτοις, η ισχύουσα κοινοτική νομοθεσία καθορίζει μόνον ελάχιστους δασμούς, και ο προσδιορισμός εθνικών ειδικών φόρων κατανάλωσης για τα αλκοολούχα προϊόντα και τα προϊόντα καπνού σε επίπεδοψηλότερο από αυτό του κοινοτικού ελάχιστου ορίου, εξακολουθεί να εμπίπτει στη δικαιοδοσία των κρατών μελών.

(1) ΕΕ L 76 της 23.3.1992.